Tevfik Esenç

Tevfik Esenç (1902 t. 1904 Hacıosman, Osmanien valtakunta – 7. lokakuuta 1992) oli turkkilainen henkilö, joka tunnetaan siitä, että hän oli viimeinen ubyhin kielen puhuja.

Esenç syntyi vuonna 1904. Alkujaan Esenç viljeli maata kotikylässään Hacıosmanissa. Myöhemmin hän toimi kylän pormestarina.

1980-luvulle tultaessa Esençista oli tullut ainoa ubyhia sujuvasti puhuva henkilö. Muut, vanhempaan polveen kuuluvat, ubyhit eivät osanneet enää kuin muutamia fraaseja.

Esenç on kertonut, että suurin osa ubyhin puhujista lakkasi puhumasta kieltä Turkkiin muutettuaan, koska turkkilaiset katsoivat, että Turkissa puhutaan vain turkkia. Esenç on katsonut näiden asenteiden johtavan äidinkielensä kuolemaan. Esençilla oli kolme poikaa, joista kukaan ei koskaan oppinut isänsä äidinkieltä.

Äidinkielensä dokumentoimiseksi Esenç työskenteli ranskalaisen kielitieteilijän Georges Dumézilin kanssa. Esenç kuoli 7. lokakuuta 1992 kotikylässään, jonne hänet on myös haudattu.

Lähteet 

Turkkilaiset henkilöt
Vuonna 1904 syntyneet
Vuonna 1992 kuolleet
Kielten viimeiset äidinkieliset puhujat